ગત નવેમ્બર મહિનાથી ગાંધીનગરમાં એક પછી એક હત્યાઓ થવા લાગી હતી, તમામ હત્યામાં એક સરખા જ હથિયારનો ઉપયોગ થતો હોવાને કારણે પોલીસને અંદાજ આવી ગયો કે સીરીયલ કીલરનું કામ છે, ગાંધીનગરના એસપી મયુર ચાવડાએ એસઆઈટી બનાવી આરોપીને ઝડપી લેવા કામ શરૂ કર્યુ પણ ગાંધીનગર પોલીસ તેમા સફળ થઈ નહીં, જેના કારણે ગુજરાત એટીએસ અમદાવાદ ક્રાઈમ બ્રાન્ચે પણ મહિનાઓ સુધી કામ કર્યુ આમ છતાં કીલર અંગે કોઈ જાણકારી મળી નહીં, ટેકનીકલ સર્વેલન્સમાં માહિર એટીએસ અને ક્રાઈમ બ્રાન્ચ પણ સર્વેલન્સ દ્વારા કોઈ જાણકારી મેળવી શકી નહીં કારણ હત્યારો હત્યાના સ્થળે ફોનનો ઉપયોગ કરતો ન્હોતો, બીજી તરફ સિરીયલ કીલર લોકોની વચ્ચે ફરતો હોવાને કારણે વધુ હત્યા થવાનો ડર પણ હતો, ગૃહ વિભાગ પણ આ મામલે પોલીસ ઉપર દબાણ કરી કોઈ પણ ભોગે આરોપીને ઝડપી લેવા  આદેશ આપી રહ્યુ હતું.